**МЕСЦА ЗАЛЕССЯ Ў ЖЫЦЦЁВЫМ ШЛЯХУ М.К. АГІНСКАГА**

У гэты сонечны цёплы дзень, 25 верасня 1765 года, у мястэчку Гузаў , што прыкладна ў 40 кіламетрах ад Варшавы ў сям’і АНДРЭЯ і ПАЛІНЫ(з Шомбэкаў) АГІНСКІХ нарадзіўся хлопчык якога назвалі МІХАЛАМ КЛЕАФАСАМ .Род Агінскіх пачынае баярын Дзмітрый Іванавіч Глушонак, якому прыкладна ў 1500 годзе Вялікі князь ВКЛ Аляксандр Ягелончык падараваў уладанне Агінты (зараз на тэрыторыі Рэспублікі Літва).Апошні ўзяў сабе новае прозвішча - АГІНСКІ . Бацька Міхала Клеафаса часта бываў па дыпламатычных справах у ад’ездз і Міхала адпраўлялі ў г.Слонім да дзядзькі Міхала Казіміра.

Яшчэ ў дзяцінстве яму сустрэўся чалавек , які адкрыў юны талент. Гэта быў ЮЗАФ КАЗЛОЎСКІ – будучы дырэктар імператарскіх тэатраў і аўтар гімна расійскай імперыі “Гром победы раздавайся…”. Другім чалавекам , удзячнасць якому Міхал Клеафас пранёс праз усё жыццё быў яго настаўнік француз ЖАН РАЛЕЙ . Міхал Клеафас атрымаў цудоўную адукацыю : валодаў некалькімі мовамі , пісаў вершы , іграў на скрыпцы і клавіры ,добра ведаў гісторыю Еўропы і радзімы .

У 19 гадоў М. К. Агінскі - дэпутат сейма ; член Эдукацыйнай камісіі . З 1789 г. ён надзвычайны пасол у Галандыі , выконвае дыпламатычную місію ў Лондане . Дэпутат Чатырохгадовага (1788-1792) і Гродзенскага (1793) сеймаў. У 1793-1794 гг. падскарбі вялікі літоўскі.

У дзяцінстве на адным з прыёмаў кароль Рэчы Паспалітай Станіслаў Аўгуст Панятоўскі запытаў у яго кім ён хоча быць. У адказ пачуў : “ Я хачу служыць сваёй краіне і не хачу быць каралём , бо гавораць,што Вы , Ваша Вялікасць , вельмі нешчаслівы.” Калі ў 1794 г. выбухнула паўстанне пад кіраўніцтвам Тадэвуша Касцюшкі , М . К . Агінскі быў яго ўдельнікам. Ён стварыў за свой кошт атрад і вёў баявыя дзеянні , але не заўсёды паспяхова. Каля мястэчка Вішнева ён церпіць паражэнне і адступае на Крэва. Пасля паражэння паўстання Міхал Клеафас эмігрыраваў і толькі дзякуючы Адаму Чартарыйскаму ён вяртаецца на радзіму і ў 1802г. прыязджае ў Залессе,якое некалі называлі Дэрбы, дзе пражыў да 1822г. разам з жонкай італьянкай Марыяй Нэры і дзецьмі. Тут ён пабудаваў новы палац паводле плана архітэктара Міхала Шульца з дапамогай Юзафа Пусэ. Дакументы захавалі імёны мясцовых будаўнікоў - Юзафа Астроўскага , Якава Буйноўскага, Франца Высоцкага і іншых. У палацы знаходзілася адна з лепшых аранжэрэй Расійскай імперыі. Вакол былі разбіты французскі і англійскі паркі. Бліжэйшым сябрам і дарадцам у гэты час з’яўляўся Леанард Ходзька – сакратар М.К.Агінскага, ад якога захаваўся малюнак сядзібы. Пляменнік апошняга ў 1822 г., уражаны прыгажосцю сядзібы ,напісаў паэму “ Залессе”. Тут жа былі пабудаваны дзве альтанкі : кітайская (не захавалася) і “Амеліі”. У Залессі заўсёды было вельмі шмат гасцей. Сярод іх Ю. Казлоўскі , італьянскі спявак Паліяні , скрыпач іспанец Эскудэра, яго выратавальнік афіцэр Паўловіч і іншыя. Залессе ў той час называвлі “ Паўночнымі Афінамі”. У Залессі М.К.Агінскі складае праект адраджэння ВКЛ, пішыць амаль усе свае музычныя творы (усяго вядома каля 60 фартэпіянных і вакальных твораў , у тым ліку 20 паланезаў, 4 маршы , 4 вальсы ,3 мазуркі , галоп , менуэт). Тут ён пачынае складаць свае мемуары. У 1825 годзе,адпраўляючы на вучобу сына Ірэніуша, дае яму бацькоўскія парады. Ён пісаў : 1. Будзь сапраўдным хрысціянінам; 2. Памятай,што ўсім ты абавязаны сваёй маці ; 3. Рана ўставай; 4. Захоўвай чысціню; 5. Старанна вучыся; 6. Пазбягай празмернасці ў ежы. У 1822 г. Міхал Клеафас назаўсёды пакінуў Залессе. Ён жыў у г. Фларэнцыі ў Італіі дзе памёр 15 кастрычніка 1833 г. Пахаваны ў царкве “Санта-Крочэ”. З часоў Агінскага ў Залессі захаваўся палац,капліца, млын, альтанка “Амеліі”,два камяні-помнікі. Першы – прысвечаны Тадэвушу Касцюшку , а другі – Жану Ралею.